open-index/open-wikipedia-markdown huggingface dataset:
Palana

**Palana** (krievu un ) ir pilsētciemats Krievijā, Permas novadā, Komi-Permiešu apvidus administratīvais centrs. Izvietojusies Kamčatkas pussalas rietumu piekrastē Palanas upes labajā krastā 7 km no tās ietekas Ohotskas jūrā un  no novada centra Petropavlovskas-Kamčatskas. Pilsētciemata nosaukums cēlies no Palanas upes, kuras nosaukums *Пылылъын* korjaku valodā nozīmē ‘[upe] ar ūdenskritumu’.

## Vēsture
Pirmoreiz minēta 1697. gadā korjaku **Angavitas** (*Ангавит*) nocietināta apmetne, ko kazaki pārdēvēja par **Sredņepalansku** (*Средне-Паланское*). 1876. gadā ciemats biežās applūšanas dēļ tika pārcelts uz tagadējo vietu un to sāka dēvēt par **Pallanu** (*Паллана*). 1896. gadā ciematā bija 16 mājas un 11 zemnīcas; tajā dzīvoja 160 cilvēki, lielākoties korjaki un itelmeņi. 1926. gadā ciematā atvēra feldšeru punktu, bet 1930. gadā — radiopasta nodaļu. 1937. gadā uz Palanu no Korjaku kultūras bāzes tika pārcelts Korjaku nacionālā apvidus administratīvais centrs. 1962. gadā Palanai tika piešķirts strādnieku ciemata statuss. No 1990. gada Palanā darbojas Korjaku pedagoģiskais tehnikums. No 2005. gada pilsētas apriņķa statuss.

## Transports
Palanas upes grīvā ir jūras kuģu reida izkraušanas punkts. 3 km uz rietumiem no ciemata atrodas Palanas lidosta, kas nodrošina regulāru satiksmi ar novada centru un citām apvidus apdzīvotajām vietām. Sauszemes satiksme no Palanas iespējama tikai ziemā pa ledus ceļu līdz Eso un Anagvajas ciemie pussalas vidienē, no kuriem tālāk ved autoceļš. 

## Atsauces

## Ārējās saites
2022.—2023. gada NHL sezona

**2022.—2023. gada [[Nacionālā hokeja līga|Nacionālās hokeja līgas]] sezona** bija 106. NHL sezona (105. spēlētā sezona). Regulārā sezona ilga no  un līdz 2023. gada jūnijam. Sezonā piedalās 32 komandas, katra regulārajā sezonā aizvadīja 82 mačus.

Par Stenlija kausa ieguvējiem pirmo reizi vēsturē kļuva Vegasas "Golden Knights", kas finālsērijā pārspēja Floridas "Panthers". Teodors Bļugers kļuva par otro latvieti, kas ir ieguvis Stenlija kausu (pirmais — Sandis Ozoliņš).

## Regulārā sezona
Sezona tika atklāta  ar Sanhosē "Sharks" un Našvilas "Predators" maču O2 arēnā Prāgā, Čehijā, kur nākamajā dienā tika aizvadīta vēl viens mačs. 4. un 5. novembrī Kolumbusas "Blue Jackets" un Kolorādo "Avalanche" aizvadīja mačus Nokia arēnā Tamperē, Somijā.

 Bostonā tika aizvadīts Ziemas klasikas spēle, kurā Bostonas "Bruins" ar rezultātu 2—1 uzvarēja Pitsburgas "Penguins".

 ''FLA Live Arena'' arēnā Sanraizā, Floridā tika aizvadīta NHL Visu zvaigžņu spēle.

## Turnīra tabula

### Austrumu konference

#### Metropolitēna divīzija

#### Atlantijas divīzija

#### Wild Card

### Rietumu konference

#### Centrālā divīzija

#### Klusā okeāna divīzija

#### Wild Card

## Izslēgšanas spēles

## Labākie spēlētāji
Sekojošie spēlētāji bija līgas līderi gūtajos rezultativitātes punktos pēc regulārās sezonas beigām.

## Latvijas hokejistu sniegums

### Laukuma spēlētāji

### Vārtsargi

## Atsauces

## Ārējās saites

* NHL mājaslapa ****
Šivāliks

**Šivāliks** (, , , ) ir Himalaju kalnu sistēmā ietilpstoša kalnu grēda, kas stiepjas apmēram 2400 kilotru garumā no Indas upes augšteces līdz Brahmaputrai. Tā ir Himalaju ģeoloģiski visjaunākā un viszemākā kalnu grēda. Atdala Indas-Gangas līdzenumu no Mazajiem Himalajiem. Kalni vidēji paceļas 700 — 1200 metru augstumā.

## Galerija

Ganges_and_the_Shivalik_ranges,_near_Rishikesh.jpg
River_Ganga_meandering_through_the_Shivalik_ranges,_Rishikesh.jpg
Sunrise_over_Sukhna.jpg
Churdhar DSC 5495 (22022001932).jpg


## Atsauces

## Ārējās saites
Viļānu vecticībnieku baznīca

**Viļānu vecticībnieku baznīca** ir vecticībnieku dievnams, kas atrodas Rēzeknes novada Viļānos.

Viļānu vecticībnieku baznīca tika uzbūvēta 20. gadsimta trīsdesmitajos gaos. Projekta autors — D. Pavlovs. 2004. gadā dievnamu rekonstruēja, kā arī tika uzbūvēts 14 metru augsts zvanu tornis.

## Ārējās saites
*
Khulaganri

**Khulaganri** (, ) ir 7554 metrus augsts (citos avotos 7538 metrus augsts) kalns Himalajos. Dažādos avotos ir dažādi uzskati vai daļa no kalna atrodas Butānā, vai tomēr viss kalns ir Ķīnas Tibetas sastāvā. Ja kalns atrodas Butānā, un tas ir 7554 metrus augsts, tā ir valsts augstākā virsotne, bet, ja Ķīnā, tad Butānas augstākā virsotne ir Gankharpunsums.

## Ārējās saites
Viļānu pareizticīgo baznīca

**Viļānu Lielmocekļa Georgija Uzvaras Nesēja pareizticīgo baznīca** ir 2019. gadā iesvētīta Latvijas Pareizticīgās Baznīcas dievnams, kas atrodas Rēzeknes novada Viļānos.

Vēsturiski pareizticīgo baznīca Viļanos pastāvēja līdz Pirmajam pasaules karam, kad tā nodega. Bija plāni to atjaunot, tika ierādīta vieta baznīcas celtniecībai, tomēr Latvijas okupācija tos izjauca. 2013. gadā tika ielikts jaunās baznīcas pamatakmens un 2019. gadā tā tika pabeigta.
Korjaku apvidus

**Korjaku apvidus** (, ) ir administratīvi teritoriāla vienība ar speciālu statusu Kamčatkas novadā, Krievijā. Robežojas ziemeļos ar Čukotkas autonomo apvidu, ziemeļrietumos — ar Magadanas apgabalu, bet dienvidos — ar pārējo Kamčatkas novadu. Lielākā apdzīvotā vieta un administratīvais un kultūras centrs ir Palana. Titulnācija korjaki veido 30,3 % no iedzīvotāju skaita, bet vēl 16, 2 % — citas Tālo Austrumu tautas čukči, itelmeņi un eveni.

## Vēsture
Sākotnēji izveidots 1930. gada 10. decembrī kā **Korjaku nacionālais apvidus**. 1977. gadā reorganizēts par Korjaku autonomo apvidu. 1992. gadā Korjaku autonomais apvidus kļūst par patstāvīgu Krievijas federācijas subjektu. 2005. gadā tika sarīkots referendums par apvidus statusu, kura rezultātā 2007. gada 1. jūlijā tas tika likvidēts kā atsevišķs federācijas subjekts un iekļauts jaundibināmā Kamčatkas novada sastāvā kā administratīvi teritoriālais veidojums ar sevišķu statusu.

## Atsauces

## Ārējās saites
Nametkalns

**Nametkalns** ir pilskalns, kas atrodas Vidzemē, Alūksnes novada Jaunalūksnes pagastā, uz austrumiem no Lāzberģa. Reģiona nozīmes kultūras piemineklis.

Pilskalns ir kokiem apauguša paugura dienvidaustrumu daļa. Dienvidu nogāze ļoti stāva (augstums — 30 m), plakums ir daļēji izlīdzināts, izmērs — 40 x 50 metri. Pilskalna datējums — vēlais bronzas — vēlais dzelzs laikmets.

## Ārējās saites

* Nametkalns portālā https://www.latvijas-pilskalni.lv/
Džomolhari

**Džomolhari** (, ) ir 7326 metrus augsts kalns Himalajos uz Butānas un Ķīnas Tibetas robežas.

Virsotne tiek dēvēta par Kančendžangas līgavu. Kalna ziemeļu puse paceļās 2700 metrus virs līdzenuma. Kalns tiek uzskatīts par svētu Tibetas budismā, jo ir mājvieta vienai no piecām Ceringmas māsām. Virsotnē pirmo reizi uzkāpa britu alpīnistu ekspedīcija 1937. gadā.

## Ārējās saites

* Džomolhari summitpost.org
Deniss Kapustins

**Deniss Kapustins** (), plaši zināms kā **Deniss Ņikitins** (*Денис Никитин*, dzimis , Maskavā), pazīstams arī ar pseidonīmu ***White Rex*** ir krievu galēji labējais aktīvists, bijušais futbola huligāns, uzņēmējs. Ukrainas pusē karojošā Krievu brīvprātīgo korpusa dibinātājs un komandieris.

## Dzīvesgājums
Dzimis un uzaudzis Maskavā. 2001. gadā, kad viņam bija 17 gadi, ģimene pārcēlās uz Ķelni. Kā raksta *[[Der Spiegel]]*, Kapustinu ģimene ir Krievijas ebreji. Ziemeļreinas-Vestfālenes Iekšlietu ministrija raksturoja viņu kā "vienu no ietekmīgākajiem neonacistu aktīvistiem" Vācijā.

Viņš vadīja uzņēmumu *White Rex*, ar kura starpniecību izplatīja T-kreklus ar balto nacionālistu kodu — 88. Kā raksta *[[Reuters]]*, viņš "bieži sevi raksturoja kā nacionālistu, kas cīnās par etniskajiem krieviem piederošu Krieviju", vienlaikus "noraidot sevi kā neonacistu un balto pārākuma piekritēju".

Deniss Ņikitins bija Krievijas neonacista Maksima "Tesaka" Marcinkeviča līdzgaitnieks. Atbalstīja Eiromaidanu, kopš 2017. gada dzīvoja Ukrainā.
[left|thumb|[Krievu brīvprātīgo korpuss|Krievu brīvprātīgo korpusa karavīri 2023. gada 24. maijā. Deniss Ņikitins ir priekšplāna centrā]]
2022. gadā viņš nodibināja Krievu brīvprātīgo korpusu, kas cīnījās par Ukrainu Krievijas—Ukrainas karā. 2023. gada martā viņš kopā ar vairākiem KBK karavīriem veica reidu Brjanskas apgabalā un maijā piedalījās iebrukumā Belgorodas apgabalā. Pēc pirmā reida iekļauts Krievijas Federācijas teroristu sarakstā.

2025. gada 27. decembrī tika izplatītas ziņas, ka Ņikitins esot kritis kaujā Zaporižjas apgabalā, tomēr vēlāk ģenerālleitnants Kirilo Budanovs apstiprināja, ka informācija par Krievu brīvprātīgo korpusa komandiera Denisa Kapustina (Ņikitina) bojāeju bija daļa no Ukrainas Aizsardzības ministrijas Galvenās izlūkošanas pārvaldes speciālās operācijas, pats Kapustins ziņoja, ka viņa “īslaicīgā prombūtne nekādā veidā nav ietekmējusi vienību darbu”.

## Atsauces

## Ārējās saites
Siseņu pilskalns

**Siseņu pilskalns** jeb **Garasīmu pilskalns** atrodas Vidzemē, Alūksnes novada Jaunalūksnes pagastā, uz ziemeļaustrumiem no Garasimiem. Valsts nozīmes kultūras piemineklis.

Siseņu pilskalnu aprakstījis Ernests Brastiņš. Pilskalns ir apmēram 30 metrus liels paugurs un platības zinā tas ir lielākais pilskalns Latvijā. Tā plakums ir 2,5 hektāri. 3 metrus zem plakuma līmeņa pilskalnu apliec terase. Pilskalna nocietinājumi atšķiras no citu Latvijas pilskalnu nocietinājumiem pirms vācu iebrukuma. Iespējams, pilskalns ir atliekas no Livonijas laika aizsardzības būves. Pilskalna datējums — vēlais dzelzs laikmets/viduslaiki.

## Ārējās saites

* Siseņu pilskalns portālā https://www.latvijas-pilskalni.lv/
Maksims Marcinkevičs

**Maksims Marcinkevičs** (, dzimis  Maskavā, miris  Čeļabinskā), pazīstams arī kā **Tesaks** (*Тесак*), bija Krievijas sociālais aktīvists, neonacistu videoblogeris, neformālās starptautiskās sociālās kustības "Restrukt", kas darbojas pēcpadomju valstīs, līdzdibinātājs un ideologs.

## Dzīvesgājums
Maksims Marcinkevičs dzimis 1984. gada 8. maijā Maskavā. Kā atzīmēja pats Marcinkevičs, viņa ģimenei ir krievu, poļu, lietuviešu un baltkrievu saknes.

Maksims tika iesaukts armijā, bet pēc dažām diennaktīm viņš piekāva azerbaidžāņu līdzgaitnieku, pēc kā viņam tika veiktas papildu garīgās veselības pārbaudes un viņš tika atvaļināts. Mīlestības pret asajiem ieročiem dēļ viņu iesauca par **Tesaku** (krieviski: "zobens").

Maksims Marcinkevičs ir uzņēmis skandalozus videoierakstus, kuros redzams, kā viņš ķer un izsmej pedofilus. Turklāt viņš savos videoklipos izsmēja arī migrantus.

Pret Maksimu Marcinkeviču tika ierosinātas četras krimināllietas.

Pēc krimināllietas ierosināšanas 2013. gada rudenī Marcinkevičs, kurš par to bija uzzinājis iepriekš, caur Baltkrieviju aizbēga uz Kubu. Saskaņā ar plašsaziņas līdzekļu ziņām viņš plānoja tur palikt un no turienes turpināt publicēt videoklipus. Tesaku 2014. gada 17. janvārī aizturēja Kubas tiesībaizsardzības iestādes. 2015. gada 18. martā Marcinkevičam tika izvirzītas apsūdzības par laupīšanu un huligānismu.

2017. gada 27. jūnijā tiesa piesprieda Marcinkevičam 10 gadus stingra režīma kolonijā.

2018. gada nogalē vēstulēs no cietuma viņš rakstīja, ka viņa politiskie uzskati ir būtiski mainījušies un kļuvuši libertiski.

## Nāve
2020. gada 16. septembrī Marcinkeviču atrada mirušu Čeļabinskas pilsētas 3. pirmstiesas apcietinājuma centra kamerā. Saskaņā ar oficiālo sākotnējo informāciju viņš veica pašnāvību.

Tesaka advokāts un vecāki pieprasīja viņa slepkavības kriminālizmeklēšanu. Versiju, ka Tesaka pašnāvība bija brīvprātīga, nevis piespiedu, viņa advokāti noraidīja. Marcinkevičam nebija pašnāvības plānu, pēc soda izciešanas viņš grasījās doties uz ārzemēm un no turienes īstenot vairākus projektus.

Pēc Marcinkeviča ģimenes advokāta Alekseja Mihalčika teiktā, neatkarīga ekspertīze ir pierādījusi, ka Marcinkeviča miesas bojājumi nav bijuši pašsakropļojumi.

## Atmiņa
2021. gada septembrī Kurgānā pie pieminekļa politisko represiju upuriem parādījās piemineklis Maksimam Marcinkevičam.

## Atsauces

## Ārējās saites
Jurijs Romanenko

**Jurijs Romanenko** (; dzimis 1977. gada 26. decembrī Volīnijas apgabalā, Ukrainas PSR, PSRS) ir Ukrainas politiskais žurnālists, interneta izdevuma "Hviļa" galvenais redaktors, Ukrainas institūta nākotnei līdzdibinātājs. Vada personīgo *[[YouTube]]* kanālu un sociālos medijus par politiskām tēmām.

Absolvējis Harkivas Nacionālās universitātes Vēstures fakultāti un Ukrainas prezidenta Valsts administrācijas akadēmijas Harkivas filiāli.

## Atsauces

## Ārējās saites
Romanenko (uzvārds)

**Romanenko** (ukraiņu: *Романенко*) ir ukraiņu cilmes uzvārds. Cilvēki ar šo uzvārdu:

* Jurijs Romanenko — Ukrainas politiskais žurnālists;
* Romans Romaņenko — Krievijas kosmonauts, gaisa spēku virsnieks.
Manāsa

**Manāsa** () ir apmēram 400 kilometrus gara Brahmaputras labā krasta pieteka Ķīnas Tibetā, Butānā un Indijas Asamas štatā.

Izteka — Himalajos, Ķīnas teritorijā, kur upes nosaukums ir **Njamdžanga**. Vidustecē, Butānā, upes nosaukums ir **Dangme**. Ietek Brahmaputrā pie Džogīghopas. Upes Butānas daļā ierīkots Karaliskais Manāsas nacionālais parks.

## Ārējās saites
Beludži

**Beludži** (, *Balòc*) ir irāņu tauta, kura galvenokārt apdzīvo Beludžistānu. Runā beludžu valodā.

Lielākā daļa dzīvo Pakistānai piederošajā Beludžistānā, bet vēl nozīmīga daļa dzīvo Irānas pakļautībā esošajā Beludžistānā. Aptuveni beludžu skaits tiek lēsts ap 10 miljoniem. Beludži veido 3,6 % no kopējā Pakistānas iedzīvotāju skaita un aptuveni 2 % no Irānas un Afganistānas iedzīvotājiem.

## Ārējās saites
Luton Town F.C.

***Luton Town F.C.*** ir profesionāls Anglijas futbola klubs, no Lūtonas, Bedfordšīras. 2024.—2025. gada sezonā tas spēlē *[[Anglijas futbola čempionāts|Championship]]*, Anglijas otrajā pēc līmeņa līgā, 2023.—2024. gada sezonā pirmo reizi spēlēja Premjerlīgā, Anglijas futbola līgas sistēmas augstākajā līmenī.

Izveidots 1885. gada 11. aprīlī, *Luton Town* kļuva par pirmo komandu no Dienvidanglijas, kas maksāja spēlētājiem par futbola spēlēšanu. Kluba mājas stadions ir 1905. gadā atklātais *Kenilworth Road*, kas var uzņemt vairāk nekā 10 356 skatītāju. Kluba krāsas ir oranža, balta un zila.

Komandas iesauka "The Hatters" ir saistīta ar ilgo cepuru ražošanas vēsturi Bedfordšīrā.

## Vēsture
Kluba vēsturē ir bijuši daudzi skaļi panākumi, kā arī ne mazāk skaļas neveiksmes. Pēc izkrišanas no trim Futbola līgas divīzijām pēc kārtas finansiālu grūtību dēļ *Luton Town* nokļuva Anglijas piektajā augstākajā līgā Nacionālajā konferencē. 2013.—2014. gada sezonā *Luton Town* uzvarēja šajā turnīrā un atgriezās 2. līgā. Veiksmīgākais kluba ir periods bija no 1982. līdz 1992. gadam, kad klubs spēlēja augstākajā divīzijā un izcīnīja savu vienīgo galveno trofeju — Anglijas Līgas kausu, uzvarot ''Arsenal FC'' 1988. gada finālā.

Savācot tikai vienu punktu savos pirmajos piecos sezonas mačos, *Luton Town* uzvarēja savā pirmajā Premjerlīgas spēlē 2023. gada 30. septembrī, pārspējot ''Everton'' viesos *[[Goodison Park]]* laukumā ar 2:1.

## Komandas sastāvs
*Sastāvs uz .






























== Sasniegumi ==

* *'Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni: 1981—82
** Izslēgšanas spēļu uzvarētāji: 2023
* **Anglijas futbola 3. līmenis** (pašlaik — ''League One'')
** Čempioni (3): 1936—37 (dienvidu), 2004—05, 2018—19
** Vicečempioni (2): 1935—36 (dienvidu), 1969—70
* **Anglijas futbola 4. līmenis** (pašlaik — ''League Two'')
** Čempioni (1): 1967—68
* **FA kauss**
** Finālisti (1): 1959
* **Anglijas Līgas kauss'''
** Kausa ieguvēji (1): 1987—88
** Finālisti (1): 1988—89

## Atsauces

## Ārējās saites
*
Pazudušie zēni

**"Pazudušie zēni"** () ir 1987. gada ASV šausmu kinokomēdija, kuras režisors ir Džoels Šūmahers. Filmā galvenās lomas atveido Džeisons Patriks, Kīfers Saterlends, Korijs Heims, Džeimija Gerca, Korijs Feldmens, Edvards Hermans, Barnards Hjūzs un Daiena Vīsta.

Filma stāsta par diviem brāļiem, kuri pārceļas uz jaunu pilsētu, kur atklāj, ka tajā dzīvo jauniešu vampīru grupa.

Filmas "Pazudušie zēni" pirmizrāde notika  un to izplatīja *[[Warner Bros. Pictures]]*. Filma guva gan finansiālus panākumus, nopelnot 32,2 miljonus ASV dolāru, gan arī kritiķu atzinību. Filma atstāja lielu ietekmi uz to, kā populārajā kultūra tiek atainoti vampīri. Filma saņēma Saturna balvu par 1987. gada labāko šausmu filmu. Tīmekļa vietnē *[[Rotten Tomatoes]]* filmai ir 76% vērtējums.

## Atsauces

## Ārējās saites
2026. gada FIFA Pasaules kausa kvalifikācija — CAF zona

**[[2026. gada FIFA Pasaules kauss|2026. gada FIFA Pasaules kausa]] CAF zonas [[2026. gada FIFA Pasaules kausa kvalifikācija|kvalifikācija]]** bija atlases sacensības Āfrikas Futbola konfederācijas (CAF) izlasēm FIFA Pasaules kausa finālturnīram. Turnīrā piedalījās visas 54 CAF dalībvalstis. 9 izlases finālturnīram kvalificējās tieši un viena piedalījās starpkonfederāciju izslēgšanas spēlēs.

## Izloze
Oficiālā komandu izloze notika 2023. gada 13. jūlijā Abidžanā, Kotdivuārā Komandu sadalījums pa groziem tika paziņots 2023. gada 30. jūnijā (iekavās norādita FIFA ranga vieta).

## Formāts
Sakarā ar to, ka 9 komandas kvalificēsies no Āfrikas — CAF 2023. gada 19. maijā pieņēma jaunu kvalifikācijas formātu.
* Grupu turnīrs — visas 54 CAF izlases tiks sadalītas 9 grupās pa 6 komandām. Pēc divu apļu turnīra izspēles — katras grupas uzvarētāji kvalificēsies finālturnīram.
* Izslēgšanas turnīrs — četras labākās otro vietu ieguvējas no grupu turnīra tiks ielozētas 2 kārtu izslēgšanas turnīrā, kura uzvarētājs kvalificēsies starpkonfederāciju izslēgšanas spēlēm

## Grupu turnīrs

### A grupa

----

----

----

----

----

----

----

----

----

### B grupa

----

----

----

----

----

----

----

----

----

### C grupa

----

----

----

----

----

----

----

----

----

### D grupa

----

----

----

----

----

----

----

----

----

### E grupa

----

----

----

----

----

----

----

----

----

### F grupa

----

----

----

----

----

----

----

----

----

### G grupa

----

----

----

----

----

----

----

----

----

### H grupa

----

----

----

----

----

----

----

----

----

### I grupa

----

----

----

----

----

----

----

----

----

#### Otro vietu ieguvēji
CAF oficiāli  paziņojuši, kā sakarā ar Eritrejas izlases izstāšanās no kvalifikācijas turnīra, grupu otro vietu ieguvēju spēles pret grupas sesto komandu netiks ņemti vērā.

## Izslēgšanas turnīrs
Četras labākas otro vietu ieguvējas kvalificējās izspēļu turnīram, kura uzvarētājs kvalificēsies starpkonfederāciju izslēgšanas spēlēm. 2025. gada 17. oktobra FIFA izlašu reitings tika izmantots lai noteiktu kādā kārtībā izlases kvalificējas pusfinālam. Visas izslēgšanas spēles tiks aizvadītas Marokā.

### Pusfināli

### Fināls

## Piezīmes

## Atsauces
Sjarhejs Cihanouskis

**Sjarhejs Cihanouskis** (; dzimis  Horkos, Mogiļevas apgabalā, Baltkrievijas PSR, PSRS) ir baltkrievu blogeris, *[[YouTube]]* un *[[Telegram]]* kanāla "Valsts dzīvei" autors, opozīcijas politiķis, uzņēmējs, politiskais ieslodzītais. Saharova balvas laureāts. Svjatlanas Cihanouskas vīrs.

Cihanovskis kļuva plaši pazīstams, jo tika izvirzīts par Baltkrievijas Republikas prezidenta amata kandidātu. Centrālā vēlēšanu komisija atteicās reģistrēt Cihanouski, un viņa sieva Svjatlana Cihanouska neilgi pirms pieteikumu iesniegšanas termiņa beigām iesniedza dokumentus sevis kā kandidāta reģistrēšanai.

2020. gada 29. maijā tiesībsargājošo iestāžu darbinieki aizturēja Cihanouski Grodņā. 2021. gada 14. decembrī viņu notiesāja uz 18 gadiem cietumā. *[[Amnesty International]]* viņu atzina par sirdsapziņas cietumnieku. 

2025. gada 21. jūnijā pēc pieciem gadiem vieninieka kamerā Cihanouski atbrīvoja no cietuma pēc ASV prezidenta īpašā pārstāvja Kīta Keloga vizītes Baltkrievijā. Kopā ar Cihanovski tika atbrīvoti vēl 13 viņa līdzgaitnieki, tostarp žurnālists Igors Karnejs un bijusī Minskas Valsts Lingvistiskās universitātes docente Natālija Dulina.

## Atsauces

## Ārējās saites
Evil Dead II

***Evil Dead II*** ir 1987. gada ASV šausmu kinokomēdija, kuras režisors ir Sems Reimi. Šī ir otrā filma *Evil Dead* filmu sērijā un tiek uzskatīta gan kā rīmeiks, gan kā sīkvels filmai *[[The Evil Dead]]* (1981). Tāpat kā pirmajā filmā, arī šajā daļā galveno Eša Viljamsa lomu atveido Brūss Kempbels. Filmā Ešs kopā ar savu draudzeni dodas brīvdienās uz attālu māju mežā, kur viņi atrod audio kaseti, kas atbrīvo vairākus dēmonus.

Pēc kritiskās un komerciālās izgāšanās ar filmu *[[Crimewave]]* (1985), Reimi producents Roberts Taperts un Kempbels uzsāka darbu pie *The Evil Dead* turpinājuma. Rakstnieks Stīvens Kings, kurš slavēja pirmo filmu, projektu nodeva producentam Dino De Laurentisam, ar kuru viņš strādāja pie savas pirmās režisētās filmas *[[Maximum Overdrive]]* (1986). De Laurentiss piekrita nodrošināt līdzekļus un filmas veidotājiem piešķīra ievērojami lielāku budžetu, nekā tas bija pirmajai filmai. Lai gan Reimi gribēja, lai filmas notikumi norisinātos viduslaikos, iekļaujot arī ceļošanu laikā, De Laurentiss pieprasīja, lai filma būtu līdzīga oriģinālajai.

Filmas *Evil Dead II* pirmizrāde notika . Gluži tāpat kā oriģinālā filma, arī otrā daļa saņēma pozitīvas kritiķu atsauksmes, slavējot tās humoru, Reimi režiju un Kempbela aktierspēli. Daudzi kritiķi uzskata to labāku par pirmo filmu, kā arī par vienu no visu laiku labākajām šausmu filmām. *[[Entertainment Weekly]]* to iekļāva savā "50 labāko kulta filmu" saraksta 19. vietā. *[[Sight and Sound]]* filmu ierindoja "50 visu laiku smieklīgāko filmu" saraksta 34. vietā, savukārt ''Empire'' to ierindoja "500 visu laiku labāko filmu" saraksta 49. vietā.

1992. gadā filmai izdots tiešs turpinājums *[[Army of Darkness]]*. Vēlāk izdotas arī filmas *[[Evil Dead]]* (2013) un "Ļaunie miroņi mostas" (*Evil Dead Rise*, 2023), kā arī televīzijas seriāls *[[Ash vs Evil Dead]]* (2015—2018).

## Atsauces

## Ārējās saites
Invasion of the Body Snatchers (1978. gada filma)

***Invasion of the Body Snatchers*** ir 1978. gada ASV zinātniskās fantastikas šausmu filma, kuras režisors ir Filips Kaufmans. Filmā galvenās lomas atveido Donalds Saterlends, Brūka Adamsa, Leonards Nīmojs, Džefs Goldblūms un Veronika Kartraita. Filma balstīta uz Džeka Finija 1955. gada romānu *The Body Snatchers*. Šī ir otrā romāna adaptācija pēc Dona Sīgela 1956. gada filmas ar tādu pašu nosaukumu.

Filma stāsta par Sanfrancisko veselības inspektoru un viņa kolēģi, kuri atklāj, ka cilvēki tiek aizstāti ar citplanētiešu dublikātiem.

Filmas *Invasion of the Body Snatchers* pirmizrāde notika  un to izplatīja *[[United Artists]]*. Filma nopelnīja 25 miljonus ASV dolāru. Sākotnēji tā saņēma dalītas kritiķu atsauksmes, tomēr tās vērtējums laika gaitā ir ievērojami audzis. Mūsdienās tā tiek uzskatīta gan par vienu no visu laiku labākajām rīmeikiem, gan par vienu no visu laiku labākajām zinātniskās fantastikas filmām. Tīmekļa vietnē *[[Rotten Tomatoes]]* filmai ir 92% vērtējums.

## Atsauces

## Ārējās saites
Gvadalkanalas kauja

thumb|Dūmi no divām notriektām japāņu lidmašīnām
**Gvadalkanalas kauja** jeb **Gvadalkanalas kampaņa** bija kauja starp Sabiedroto un Japānas spēkiem Zālamana salās, kas norisinājās no 1942. gada 7. augusta līdz 1943. gada 9. februārim Otrā pasaules kara Klusā okeāna teātrī.

Gvadalkanalas kampaņa bija daļa no sabiedroto stratēģiskā plāna aizsargāt okeāna konvoju maršrutus starp ASV, Austrāliju un Jaunzēlandi, un tā beidzās ar sabiedroto uzvaru.

Gvadalkanalas kauju bieži dēvē par Klusā okeāna reģiona kauju pagrieziena punktu, jo tā iezīmēja Japānas stratēģiskās iniciatīvas galīgo zaudēšanu un sabiedroto pāreju no aizsardzības uz ofensīvu.

## Norise
Gvadalkanalas kauja sastāvēja no vairākām lielām fāzēm un daudziem atsevišķiem sadursmju notikumiem gan uz sauszemes, gan jūrā, kā arī gaisa cīņām. 

7. augustā 1942. gadā ASV jūras kājnieki veica pirmo nozīmīgo sabiedroto amfībiju uzbrukumu Klusajā okeānā, izsēžoties Gvadalkanalā un blakus esošajā Tulagi salā. Viņi ātri pārņēma kontroli pār japāņu būvēto lidlauku, kuru vēlāk pārdēvēja par Hendersona lauku. Japāņi drīz vien saprata, ka salas zaudēšana apdraudētu viņu plānus kontrolēt Klusā okeāna dienvidu daļu.

Lidlauka kontrole bija galvenais Gvadalkanala kampaņas mērķis. Japāņu spēki atkārtoti mēģināja atgūt Hendersona lidlauku, organizējot masīvus uzbrukumus, bieži naktīs un ar smagu artilēriju. Tomēr ASV jūras kājniekiem izdevās aizstāvēt pozīcijas, līdz ar to lidlauks turpināja darboties, atbalstot sabiedroto gaisa spēkus.

Jūras operācijas ap Gvadalkanalu bija izšķirošas. Jūras kaujas, piemēram, Savo salas kauja, bija vienas no smagākajām Otrajā pasaules karā. Abas puses zaudēja vairākus kuģus un karavīrus.

Tā sauktā "*Tokyo Express*" — japāņu nakts operācijas, lai nogādātu piegādes un pastiprinājumus uz salu, bija būtiska stratēģija. Tikmēr sabiedrotie centās pārtraukt šos piegādes maršrutus, kas noveda pie vairākām sadursmēm.

ASV turpināja nostiprināt savu klātbūtni uz salas un apkārtnē. Viņu aizsardzība kļuva spēcīgāka, un līdz decembrim ASV spēki bija ievērojami palielinājuši savu karavīru un tehnikas skaitu. Pēc tam, kad Japānas spēkiem izsīka resursi, viņi 1943. gada janvārī pieņēma lēmumu evakuēt savus spēkus no Gvadalkanalas. Evakuācija beidzās 9. februārī, un ASV ieguva pilnīgu kontroli pār salu.

## Atsauces

## Ārējās saites
Kaujas Doneckas lidostā

**Kaujas Doneckas lidostā** bija karadarbība starp Krievijas Federācijas Bruņotajiem spēkiem, neatzītās Doneckas tautas republikas formējumiem un Ukrainas bruņotajiem spēkiem par Doneckas starptautisko lidostu Ukrainas austrumos (2014—2015).

Ilgstošā karadarbība beidzās ar Ukrainas vienību izvešanu no lidostas 2015. gada janvāra vidū.

Kopš 2014. gada 26. maija pati lidosta netiek izmantota. Vairākus mēnešus ilgušo kauju rezultātā lidostas ēkas un iekārtas ir pilnībā izpostītas.

## Attēlojums mākslā un kino
2017. gada 6. decembrī Ukrainā pirmizrādi piedzīvoja režisora Ahtema Seitablajeva filma "Kiborgi" par kaujām Doneckas lidostā un tās aizstāvjiem.

## Atsauces

## Ārējās saites
Apvienotās Karalistes latvieši

thumb|Latviešu piemineklis Brukvudas kapsētā
**Apvienotās Karalistes latvieši** ir Lielbritānijā dzīvojoša latviešu minoritāte.

Tautas skaitīšanas laikā 2011. gadā Anglijā tika reģistrēti 53 977 Latvijā dzimuši iedzīvotāji, Velsā — 692, Skotijā — 4475 un Ziemeļīrijā — 2297.

Brukvudas kapsētā netālu no Londonas ir latviešu nodalījums.

## Latviešu kapi Brukvudas kapsētā

File:Latvian burials Brookwood.jpg|Latviešu nodalijums Brukvudas kapsētā
File:Latvian burial ground entrance.jpg|Latviešu kapsētas ieeja
File:Grave of ambassador Karlis Zarins.jpg|Diplomāta Kārļa Zariņa kaps
File:Latvian burials Brookwood Leonards Berzins.jpg
File:Latvian burial grounds monument.jpg
File:Latvian burials Brookwood Arturs Lacitis.jpg


## Atsauces

## Ārējās saites
Dans Ločmelis

**Dans Ločmelis** (dzimis  Jelgavā) ir latviešu hokejists, spēlē uzbrucēja pozīcijā, Latvijas hokeja izlases dalībnieks. Pašlaik (2025) pārstāv Amerikas hokeja līgas klubu Providensas "Bruins".

Lielāko daļu karjeras aizvadījis Zviedrijas jaunatnes līgās, *[[Luleå HF]]* komandas sastāvā dažas spēles aizvadījis arī Zviedrijas čempionātā. 2020.—2021. gada sezonā dažas spēles aizvadījis arī Latvijas čempionātā HK Mogo sastāvā.

2022. gada NHL draftā Ločmeli 4. kārtā ar kopējo 119. kārtas numuru izraudzījās Bostonas "Bruins".

Latvijas hokeja izlases sastāvā Pasaules čempionātā debitējis 2023. gadā. Pārstāvējis arī Latvijas U-18 un U-20 izlases Pasaules čempionātā.

## Karjeras statistika

## Atsauces

## Ārējās saites
Ahtems Seitablajevs

**Ahtems Seitablajevs** (krimas tatāru:  *Ahtem Şevket oğlu Seit-Abla*, ukraiņu: *Ахтем Шевкетович Сеітаблаєв*, dzimis  Jangijulā, Taškentas apgabalā, Uzbekijas PSR, PSRS) ir Krimas tatāru izcelsmes Ukrainas aktieris un režisors.

2013. gadā uzņēmis filmu *Khaytarma* par Krimas tatāru kara pilotu, Padomju Savienības varoni Amethanu Sultānu un 1944. gada Krimas tatāru deportācijām. 2017. gadā Ahtems Seitablajevs uzņēma kara drāmu par Doneckas lidostas kauju ar nosaukumu Kiborgi.

2018. gada 29. maijā viņš ierakstīja video vēstījumu, lai atbalstītu Krievijā nelikumīgi ieslodzīto ukraiņu režisoru Olehu Sencovu. Pēc Sencova atbrīvošanas kopā uzņēmuši filmu *Номери* (2020).

2022. gada 25. februārī, Krievijas iebrukuma Ukrainā pirmajās dienās, viņš iesaistījās Kijivas teritoriālajā aizsardzībā.

## Personiskā dzīve
Precējies ar Ivannu Djadjuru. Ir divas meitas — Nazli (11.01.1995) un Safije (16.12.2009) un divi dēli — Selims un Anatolijs (Ivannas dēls).

## Atsauces

## Ārējās saites
Žuburotā plaukšķene

**Žuburotā plaukšķene** () ir suga neļķu dzimtā. Tās dabiskais izplatības areāls ir austrumu un dienvidaustrumu Eiropā. Suga kā tīrumu nezāle ir plaši izplatījusies arī Ziemeļeiropā, tostarp Latvijā, taču pēdējā laikā strauji izzūd.

Latvijā atsevišķi eksemplāri un grupas aug sējumos, atmatās un gar dzelzceļiem. Pēdējos gados valsts teritorijā tiek atrasta ļoti reti.

## Apraksts
Žuburotā plaukšķene ir viengadīgs, 20—60 cm garš lakstaugs. Ar matiņiem klātais stublājs ir stāvs un ziedkopā dakšveidīgi zaro. Lapas ir lancetiskas 3—5 cm garas un 0,8—1,6 cm platas, klātas ar matiņiem, sēdošas, ar gludu malu un smailu galu. Apakšējās lapas ir platākas. Ziedi ir divdzimumu. Raksturīgs, ka riedkopa ir dakšveidīgi zarots ķekars. Zarojuma vietā ir 1 zieds ar diezgan garu kātu. Kauss ir blīvi klāts ar matiņiem, saaudzis un zvanveidīgs, ar 10 izcilnām un blīvi apmatotām garendzīslām. Vainags ir balts un vainaglapas šķeltas pāri pusei. Ir īss vainadziņš. Auglis ir kaila, iegareni olveidīga (ga 1—1,5 cm) pogaļa. Zied no jūnija līdz augustam.

## Atsauces


## Ārējās saites
Mukdenas incidents

thumb|29. pulka japāņu karavīri pie Mukdenas Rietumu vārtiem
**Mukdenas incidents** bija dzelzceļa uzspridzināšana pie Mukdenas (mūsdienās Šeņjana) Mandžūrijā 1931. gada 18.—19. septembrī un tam sekojošais Japānas Kvantunas armijas uzbrukums Ķīnas pozīcijām.

Naktī aptuveni 500 japāņu karavīru uzbruka cietoksnim. Vāji apmācītais ķīniešu garnizons atkāpās no cietokšņa, zaudējot gandrīz 500 karavīru, pēc tam japāņi ieņēma arī Mukdenu. Līdz ziemas beigām Mandžūrija pilnībā nonāca japāņu rokās.

Joprojām nav vienprātības par to, kas organizēja uzspridzināšanu. Daži japāņu vēsturnieki apgalvo, ka aiz incidenta stāvēja Ķīna. Dominē viedoklis, ka tā bija provokācija, ko organizēja Kvantunas armijas virsnieki, ko daži no viņiem atzina pēc kara. Japāņu versija apgalvo, ka imperators un augstākā pavēlniecība nebija informēti par plānu, kas viņus ne pārāk satrauca.

## Ārējās saites
Baltās Drinas kanjons

**Baltās Drinas kanjons** jeb **Baltās Drinas aiza** (; ) ir neliels Baltās Drinas upes izveidota aiza (kanjons), kas atrodas Kosovas dienvidrietumos. Kanjons ir salīdzinoši īss, tikai aptuveni 900 m garš un 45 metrus dziļš. Pie kanjona ieejas atrodas 70 m garais un 22 m augstais Fšaitas tilts, būvēts osmaņu laikā 18. gadsimtā, kas piesaista lēcējus un nirējus.

1986. gadā Baltās Drinas aiza tika pasludināta par aizsargājamu dabas mantojuma objektu tās ģeoloģiskās, hidroloģiskās, speleoloģiskās un botāniskās vērtības, kā arī gleznainās ainavas dēļ. Aizsargājamās teritorijas platība ir 199 ha un tā pieder Rahovecas (124,96 ha) un Ģakovas (73,86 ha) pašvaldībām. Teritorijas ainavu negatīvi ietekmē tajā esošā betona rūpnīca un smilšu sadales iekārtas, kā arī viesnīca.

Kosovas kara laikā Fšaitā bija izvietoti serbu pretgaisa aizsardzības zenītlielgabali, lai pasargātu tuvējos tiltus no uzbrukumiem.

## Ģeogrāfija
Baltais Drinas kanjons atrodas Dukaģini līdzenuma vidusdaļā blakus Fšaitas tiltam netālu no Dzerdzas ciema Rahovecas pašvaldībā pie Ģakovas-Prizrenas ceļa, ap 10 km no Ģakovas. Kanjons veidojies neogēna periodā erozijas rezultātā. Kanjonā daudz karbonātu veidojumu, tajā Baltajā Drinā ietek vairākas upītes — Istoga, Peja, Dečana un Ģakova. 

Piekļuve kanjonam ir pa Ģakovas-Prizrenas ceļu vai ar laivu. 

## Tūrisms
Ģeomorfoloģiskā procesā Baltās Drinas upe izgrauza kanjonu krīta perioda kaļķakmens klintī, radot interesantu vietu mūsdienu apmeklētājiem. Kanjonu un vienarkas Fšaitas tiltu apmeklē ārvalstu un vietējie tūristi. Katru gadu tiek rīkotas sacensības “Lēciens no tilta”.

Netālu no tilta atrodas divas klintis, kas pazīstamas kā "Ērgļa klints" (*Shkëmbi i Shqiponjës*) un "Skanderbega klints" (*Shkëmbi i Skenderbeut*), uz kuras ir 15. gadsimta albāņu nacionālā varoņa Ģerģa Kastrioti Skanderbega attēls. Skanderbega portretu klintī bez varas iestāžu ziņas 1968. gadā grebis un gleznojis Medžids Juveisi ar draugu palīdzību viņa nāves 500. un Prizrenas līgas 90. gadadienā.

Kanjona augšgalā atrodas restorāns. Upi izmanto laivošanai.

## Galerija

Attēls:Ura_e_Fshejt.jpg|Fšaitas tilts
Attēls:White_Drin_Gorge.JPG|Skats no Fšaitas tilta
Attēls:White_Drini_2005_01.jpg|Skats no Fšaitas tilta ziemā
Attēls:Kanioni_i_Drinit_të_Bardhë_te_Ura_e_Fshajtë.jpg
Attēls:Kanioni_i_Drinit_të_Bardhë_te_Ura_e_Fshajtë_foto_nga_Mejtim_Bytyçi.jpg


## Atsauces

## Ārējās saites
Maltas Valsts

**Maltas Valsts** (), saīsināti **Malta**, bija mūsdienu Maltas Republikas priekštece. Tā pastāvēja no 1964. gada 21. septembra līdz 1974. gada 13. decembrim un faktiski bija pārejas periods no Lielbritānijai pakļautas kroņa kolonijas uz pilnīgu neatkarību.

1961. gada 24. oktobrī tika uzsākta Maltas Valsts juridiskā izveide, pieminot to Konstitūcijā, un nosaukums stājās spēkā 1962. gadā. 

Maltas kroņa kolonija kļuva neatkarīga saskaņā ar 1964. gada Maltas neatkarības likumu, ko pieņēma Lielbritānijas parlaments. Saskaņā ar jauno Maltas konstitūciju, kas tika apstiprināta tā paša gada maijā notikušajā referendumā, Lielbritānijas karaliene Elizabete II kļuva arī par Maltas Valsts karalieni un valsts galvu (). Viņas konstitucionālās funkcijas tika deleģētas Maltas ģenerālgubernatoram. Maltas Valsts pastāvēšanas laikā no 1964. līdz 1974. gadam Elizabete II Maltu apmeklēja vienu reizi, 1967. gada novembrī. Vienlaikus Malta politiski un ekonomiski tolaik orientējās galvenokārt uz blakus esošo Itāliju.

1964. gada 1. decembrī Malta tika uzņemta ANO. 1965. gadā tā pievienojās Eiropas Padomei, un 1970. gadā parakstīja Asociācijas līgumu ar Eiropas Kopējo tirgu.

1971. gada vēlēšanās ar nelielu pārsvaru uzvarēja Doma Mintofa vadītā salīdzinoši kreisā Darba partija (MLP), pārspējot līdz tam valdījušo Nacionālistu partiju. Jaunie līderi veica reformas, kas paplašināja cilvēktiesības, un centās uzbūvēt labklājības valsti. Vienlaikus ar Itālijas premjerministra Aldo Moro starpniecību Malta noslēdza militāro bāzu līgumu ar Lielbritāniju un citām NATO valstīm.

1974. gada 13. decembrī pēc Konstitūcijas grozījumiem, ko veica Doma Mintofa leiboristu valdība, monarhija tika atcelta, un Malta kļuva par Britu Sadraudzības republiku ar valsts galvas funkcijas piešķiršanu parlamenta ieceltam prezidentam. Pēdējais ģenerālgubernators sers Entonijs Mamo tika iecelts par pirmo Maltas prezidentu.

## Pārvalde

### Lielbritānijas ģenerālgubernatori
No 1964. līdz 1974. gadam Maltā savus amatus ieņēma šādi ģenerālgubernatori:

* Sers Moriss Henrijs Dormens (1964. gada 21. septembris–1971. gada 22. jūnijs)
* Sers Entonijs Mamo (1971. gada 22. jūnijs–1974. gada 13. decembris) (pilnībā pārņēma amatu 1971. gada 3. jūlijā)

### Valdības vadītāji
Šajā periodā Maltas Valsts premjerministra (un valdības vadītāja) amatu ieņēma:

* Džordžo Bords Olivjē (1964. gada 21. septembris–1971. gada 21. jūnijs)
* Doms Mintofs (1971. gada 21. jūnijs–1984. gada 22. decembris)

## Atsauces

## Ārējās saites
Paranoja (filma)

**"Paranoja"** () ir 2007. gada ASV *[[neo-noir]]* psiholoģiskā trillera filma, kuras režisors ir D. Dž. Karuso. Filmā galvenās lomas atveido Šia Lebafs, Deivids Morss, Sāra Rēmere un Kerija Anna Mosa.

Filma stāsta par pusaudzi, kuram ir noteikts mājas arests par uzbrukumu savam skolotājam un kurš sāk izspiegot kaimiņus, sākot ticēt, ka viens no viņiem ir sērijveida slepkava.

Filmas "Paranoja" pirmizrāde notika . Filmu iedvesmoja Alfreda Hičkoka klasiskais trilleris "Logs uz sētu" (1954). Filma saņēma pārsvarā pozitīvas kritiķu atsauksmes un bija finansiāli veiksmīga, nopelnot 118,1 miljonu ASV dolāru.

## Atsauces

## Ārējās saites
Out of the Past

***Out of the Past*** ir 1947. gada ASV *[[film noir]]* filma, kuras režisors ir Žaks Turnērs. Filmā galvenās lomas atveido Roberts Mičums, Džeina Grīra, Kērks Daglass un Ronda Fleminga. Filma balstīta uz scenārista Denjela Meinveringa 1946. gada romānu *Build My Gallows High*.

Filma stāsta par bijušo privātdetektīvu, kurš tiek ierauts atpakaļ bīstamajā pasaulē no savas pagātnes.

Filmas *Out of the Past* pirmizrāde notika  un to izplatīja *[[RKO Pictures|RKO Radio Pictures]]*. Filma ir sarežģīts, traģisks stāsts, ar tumšu kinematogrāfiju un *femme fatale* izmantošanu, kas ieguvusi kulta filmas statusu. 1991. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

1984. gadā filmai iznāca rīmeiks ar nosaukumu *[[Against All Odds]]*, kurā galvenās lomas atveidoja Reičela Vorda, Džefs Bridžess un Džeimss Vudss.

## Atsauces

## Ārējās saites
Roko Grimaldi

**Roko Grimaldi** (*Rocco Grimaldi*, dzimis ) ir ASV hokejists, spēlē uzbrucēja pozīcijā. Kopš 2025. gada Grimaldi pārstāv KHL komandu Sanktpēterburgas SKA.

## Spēlētāja karjera
Vairākas reizes spēlējis ASV jauniešu hokeja izlasēs. 2023. gada Pasaules čempionātā kļuvis par rezultatīvāko hokejistu, iegūstot 14 punktus.

## Ārējās saites
Sič-2-30

***Sič-2-30*** (*Січ-2-30*) ir neaktīvs Ukrainas Zemes tāizpētes pavadonis. Tas orbītā tika palaists 2022. gada 13. janvārī Ukrainas Valsts kosmiskās aģentūras uzdevumā, bet ar to neizdevās nodibināt sakarus.

Sākotnēji izstrādes laikā pavadonim, kas bija *[[Sič-2]]* uzlabotā versija, deva nosaukumu *Sič-2-1*. Tuvojoties Ukrainas neatkarības 30 gadadienai, to pārdēvēja par *Sič-2-30*.

## Uzbūve
Kosmisko aparātu izgatavoja Dņipro bāzētais Konstruktoru birojs ''Pivdenne''. Vadības sistēmu izstrādāja un izgatavoja uzņēmums *[[Hartron]]*. Optisko sistēmu izgatavoja uzņēmums *Arsenal*. Žiroskopus piegādāja Kanādas uzņēmums *MSCI*.

*Sič-2-30* ir veidots uz *MS-2-8* mikropavadoņu platformas bāzes. Tā masa ir 180 kg.
Attēlveidotāja teritoriālā izšķirtspēja ir 7,8 metri, uztveršanas zonas platums ir 46,6 kilometri. Tas darbojas sešās spektrālajās joslās. Pavadoņa darbības ilgums bija plānots 5 gadi.

## Lidojuma gaita
*Sič-2-30* tika palaists  15:2 *UTC* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-40*. Līdzbraucēju misijā *Transporter-3* kopā ar to orbītā tika nogādāti 104 kosmiskie aparāti. *Sič-2-30* tika izmests no raķetes otrās pakāpes 1 stundu 23 minūtes 2 sekundes pēc pacelšanās 548 km augstumā.
Drīz pēc tam *KB Pivdenne* paziņoja, ka ir nodibināti sakari ar pavadoni, tas ir izvērsis saules baterijas un ir labā stāvoklī.

Tikai 27. janvārī *KB Pivdenne* paziņoja, ka, neraugoties uz sākotnējo kontaktu ar kosmisko aparātu, pavadoņu klastera palaišanas īpatnības neļāva lidojumu vadībai izveidot stabilus sakarus ar *Sič-2-30*. Nespējot noorientēt pavadoni darba stāvoklī, tā saules paneļi bija pakļauti tikai saules gaismai, kas atstarojās no Zemes virsmas, vai arī tiešai saules gaismai, kas nonāca ļoti nelielā leņķī. Tādējādi sistēmas saņēma pietiekamu enerģijas līmeni.
Speciālisti cerēja, ka ar laiku pavadoņa saules baterijas būs vairāk pavērstas pret Sauli un uzlabosies enerģijas saņemšana, bet tomēr *Sič-2-30* darbību neizdevās atjaunot.

Neatkarīgi novērotāji norādīja, ka, ņemot vērā pavadoņa sānu novietojumu uz *Falcon-9* raķetes kravas adaptera, nevis sākotnēji paredzēto augšējo novietojumu uz *[[Dnepr (nedējraķete)|Dnepr]]* vai *[[Ciklon-4]]* raķetes, *Sič-2-30* atdalīšanas dinamika bija jāpārstrādā. Žurnālists Oleksandrs Humeņuks atklāja, ka *Sič-2-30* projektā bija nopietni pārkāpumi, un daži fakti liecināja par korupciju.

## Atsauces

## Ārējās saites
* Січ-2-1  Ukrainas Valsts kosmiskā aģentūra
* Sich 2-1 *Gunter Dirk Kreb*
* Ukraine returns to space with Sich-2-30 russianspaceweb.com
* SICH-2-1 Orbītas parametri n2yo.com
Dinara Vāgnere

**Dinara Vāgnere** (; dzimusi kā **Dinara Dordžijeva** ()  Elistā) ir Kalmikijā dzimusi Vācijas starptautiskā lielmeistare šahā (2020).

## Biogrāfija
Elistas šaha skolas audzēkne. Piecas reizes uzvarējusi Krievijas jauniešu šaha čempionātos dažādās vecuma grupās. 2016. gadā bijusi trešā Pasaules junioru šaha čempionātā U20 vecuma grupā.
Pēc Krievijas 2022. gada iebrukuma Ukrainā turnīros piedalījusies zem FIDE karoga, bet kopš 2022. gada maija šaha turnīros pārstāv Vāciju.

2022. gada aprīlī uzvarējusi Vācijas sieviešu *German Masters* turnīrā. 2022. gadā pārstāvējusi Vācijas komandu Pasaules šaha olimpiādē.

2023. gada maijā Nikosijā uzvarējusi FIDE sieviešu *Grand Prix* izcīņas posmā. 2023. gada novembrī Daglasā ierindojusies 24. vietā "FIDE Women's Grand Swiss" turnīrā sievietēm.

2025. gada maijā uzvarējusi Vācijas sieviešu šaha čempionātā.

2025. gada septembrī Samarkandā ierindojusies 24. vietā "FIDE Women's Grand Swiss" turnīrā sievietēm.

2025. gadā Batumi Vācijas izlases sastāvā izcīnījusi bronzas medaļu Eiropas sieviešu komandu šaha čempionātā.

Par panākumiem turnīros FIDE 2014. gadā viņai piešķīrusi starptautiskās meistares (WIM), bet 2020. gadā - starptautiskās lielmeistares (WGM) nosaukumu.

## Personīgā dzīve
Studējusi ekonomiku Maskavas Augstākajā Ekonomikas skolā, kuru 2020. gadā beigusi ar bakalaura grādu. Pēc tam sākusi studijas doktorantūrā Heidelbergas Universitātē. 2022. gadā apprecējusies ar Vācijas šahistu Denisu Vāgneru (dzimis 1997).

## Atsauces

## Ārējās saites
Animators

**Animators** ir mākslinieks, kurš izveido vairākus attēlus, dizainus vai modeļus, lai izveidotu animācijas filmu; animācijas speciālists.

Animatori bieži strādā radošās komandās pie viena animācijas projekta. Katra animatora uzdevumi var atšķirties atkarībā no tā, kādā jomā viņi strādā, piemēram, veido tēlus videospēlēm vai veido kadru plānus animācijām, filmām un reklāmām.

Klasiskās jeb zīmētās animācijas process iedalās pēc iesaistītajām profesijām šādi: galvenais animators — zīmē skičveidīgas galvenās pozas, bet ievēro visas tēlu proporcijas, animatora asistents — visas galvenās pozas pārzīmē pēc tēla projekta, neaizmirstot detaļas. Fāzētājs — ieliek iztrūkstošos zīmējumus, stingri ievērojot projekta prasības, pēc galvenā animatora sagatavotā grafika. Režisors pārbauda animāciju un izsaka komentārus pēc katras procesa nofilmētās daļas.

Animatoriem ir nepieciešamas dažādas tehniskās spējas, lai strādātu savā profesijā. Tās bieži tiek apgūtas formālās apmācībās un izglītības ceļā. Atkarīgs no tā, kādā darba jomā animatori strādā, tiem ir jāizmanto dažādas īpašas programmas un jāveic dažādas specializētas darbības, piemēram, 3D modelēšana vai interaktīvs dizains. Kā arī animatoriem ir nepieciešams izmantot iztēli, lai izveidotu un uzlabotu idejas un dizainus, prast sadarboties ar režisoriem, producentiem un citiem animatoriem.

## Atsauces

## Ārējās saites
* Martin Teresa. Animation: who does what
* Whats does an animator do?
* MULTENKULTEN. Kāda varētu būt tava profesija animācijā? 
* Bormanis Kalvis. Radot multfilmas, animatori tēlus izspēlē pie spoguļa tvnet.lv
Klešniku purvs

**Klešniku purvs** ir 1957. gadā dibināts dabas liegums Ludzas novada Līdumnieku pagastā, Krievijas pierobežā. Starptautiskā putniem nozīmīgā vieta.

Aizsargājamā teritorija atrodas Mudavas zemienes Zilupes līdzenumā. Liegumā ietilpst Kļešņiku purva, kā arī Peiteļa ezera Latvijas daļa. Tas ir izcilas nozīmes austrumu tipa augstais purvs ar pundurbērzu. Šeit atrodas aizargājami biotopi — *purvaini meži* un *distrofs ezers*. Vietām atklāts purvs, kas īpaši piemērots ligzdojošiem bridējputniem. Liela ligzdojošo putnu daudzveidība.

## Ārējās saites

* Klešniku purvs, Dabas aizsardzības pārvalde
* Zabolotjes purvi, BirdLife International
Klusā okeāna piekrastes grēdas

**Klusā okeāna piekrastes grēdas** (, ) ir Ziemeļamerikas Kordiljeru daļa, kas atrodas vistuvāk Klusajam okeānam.

Stiepjas apmēram 6000 kilometru garumā no Aļaskas līdz Lejaskalifornijai Meksikā. Sastāv no vairākām kalnu grēdām, no kurām būtiskākās — Senteliasa kalni, Piekrastes kalni, Piekrastes grēdas, Kaskāžu kalni, Rietumu Sjerra Madre. Augstākā virsotne — 5959 metrus augstais Logans Jukonā.

## Galerija

Canadian_Coast_Range.jpg|Piekrastes kalni Kanādā
Mount Rainier 7706.JPG|Kaskāžu kalni
Mount_Garibaldi_(50997016501).jpg
Sierra_Madre_Occidental.jpg|Rietumu Sjerra Madre


## Ārējās saites
Gulbju un Platpirovas purvs

**Gulbju un Platpirovas purvs** ir 1977. gadā dibināts (līdz 1999. gadam tas bija dzērvenāju liegums) dabas liegums Ludzas novada Līdumnieku pagastā, Krievijas pierobežā. Starptautiskā putniem nozīmīgā vieta.

Aizsargājamā teritorija atrodas Mudavas zemienes Zilupes līdzenumā. Liegumā ietilpst Ļebedincu purvs un apkārtējās teritorijas. Šeit atrodas austrumu tipa augstie purvi ar ārkausa kasandru (*Chamaedaphne calyculata*), daudzlapu andromedu, sfagniem. Apmēram 800 hektārus aizņem dzērvenāji. Daļu teritorijas aizņem pārejas purvi un slīkšņas purvaini meži, kas ir ES aizsargājami biotopi. Sastopams pundurbērzs. Purva dienvidrietumu daļā sastopams baltais baltmeldrs.

## Ārējās saites

* Klešniku purvs, Dabas aizsardzības pārvalde
* Zabolotjes purvi, BirdLife International
Sokograda

**Sokograda** () jeb **Sokolaca** () ir bijusī viduslaiku pilsēta un pils 2 km uz austrumiem no Serbijas kūrortpilsētas Sokobaņas, Moravicas upes stāvkrastā. 1982. gadā cietoksnis tika atzīts par nozīmīgu kultūras pieminekli un ņemts valsts aizsardzībā.

## Vēsture
left|thumb|Cietoksnis atrodas Moravicas upes ielejas stāvkrastā
Cietoksnis tika uzbūvēts, visticamāk, 6. gadsimtā Austrumromas imperatora Justiniāna I valdīšanas laikā, lai novērstu Panonijas avāru un slāvu iebrukumu Balkānu pussalā. Par romiešu kādreizējo klātbūtni liecina izrakumos atrastie daži romiešu priekšmeti. 1172. gadā to ieņēma Stefans Nemaņa un tas kļuva par daļu no viduslaiku Serbijas valsts. Bogomilu izraidīšanas laikā no Serbijas Nemaņa cīnījās ar Sokolacas pilsētas valdītāju, kurš pats bija bogomils, kā rezultātā pilsētu nopostīja pirmoreiz. Osmaņu impērija to ieņēma 1398. gadā. Pilsēta tika vairākkārt postīta un iznīcināta, pēdējo reizi 1413. gadā, kad tā bija pievienojusies kārtējai serbu sacelšanās reizei pret turkiem vienlaikus ar pilsoņu karu starp osmaņiem un Musa Čelebi, Edirnes sultāns, to ieņēma, iedzīvotāji tika izsūtīti, un šodien vienīgais virs zemes redzamais ir augšpilsētas paliekas ar vārtiem, mūriem un trim torņiem. Tikai pirmais ieejas tornis augšpilsētā ir saglabājies un labā stāvoklī, savukārt citi torņi un aizsargmūris ir drupās. Vienam tornim saglabājusies vairogsienas daļa ar lielgabalu šaujamlūkām. *Soko Grad* tulkojumā nozīmē "piekūnu pilsēta". Tā esot ieguvusi šādu nosaukumu, jo pilsētā bijis daudz piekūnu apmācītāju, kuri ar tiem maksājuši nodokļus.

## Apraksts
Sākotnējais Justiniāna celtais nocietinājums bija citadele, kas uzcelta klints augstākajā daļā, padarot to ienaidniekam praktiski nesasniedzamu. Pils atrodas uz klints, kas paceļas apmēram simts metrus virs Moravicas, no visām pusēm, izņemot dienvidrietumus, to aizsargā stāvas akmens kraujas. Tiek pieļauts, ka pilsētas iedzīvotāji varētu būt aizsprostojuši upi, un tam ir saglabājušās pēdas, un tādējādi nodrošināt dzeramo ūdeni aplenkuma gadījumā. Vēl tagad var redzēt pakāpienus, kas veda uz pilsētu no Moravicas kanjona. Turpmākās Serbijas valsts attīstības laikā cietoksnis paplašinājās ap citadeli un izplatījās lejā pa klinti. Nocietinājuma vidū augšpusē joprojām atradās citadele ar dominējošo galveno torni. No turienes vaļņi nolaidās uz Moravicu, tādā veidā veidojot Lejpilsētas teritoriju, kas tika uzcelta uz vieglāk sasniedzamas zemes. Visam nocietinājumu kompleksam bija vairāki torņi, no kuriem mūsdienās ir saglabājušies tikai daži.

Cietoksnis ir atvērts apskatei, taču prasa uzmanību, jo vairākās vietās ir stāvas kraujas.

## Attēli

Attēls:Soko_Banja_Soko_Grad_stepenice.JPG
Attēls:Soko_Grad_(banjski)_April_2014_631.jpg
Attēls:Соко_Град.jpg
Attēls:Sokograd_01.JPG
Attēls:Soko_grad_03.jpg


## Atsauces

## Ārējās saites
Krievu—zviedru karš (1788—1790)

**Krievu—zviedru karš (1788—1790)** (; ) bija viens no krievu—zviedru kariem, kas notika līdztekus Krievu—austriešu—turku karam (1787—1792) un Dāņu—zviedru karam (1788).

## Norise
Jau 1773. gadā Krievija bija noslēgusi militāru savienību ar Dāniju. Zviedrijas karalis Gustavs III noslēdza savienību ar Osmaņu impērijas sultānu un 1788. gada 21. jūnijā (2. jūlijā) bez Riksdaga piekrišanas mēģināja Krievijas Impērijai atkarot Savonlinnas cietoksni Karēlijā. Krievijas vēstnieks Kopenhāgenā pieprasīja Dānijai uzbrukt Zviedrijai. Krievijas ķeizariene Katrīna II nosūtīja uz Karēliju ģenerāli Oto Heinrihu Īgelštrēmu.

Pēc vairākām jūras kaujām karš beidzās ar Verelas () miera līguma parakstīšanu 1790. gada 3. (14.) augustā par pirmskara robežu saglabāšanu.